Foto: Inquam Photos

Un sondaj CURS o indică pe Gabriela Firea drept favorită în cursa pentru Primăria Capitalei, 40% dintre respondenți considerând-o pregătită și foarte pregătită pentru a ocupa această funcție, relatează Știri pe surse. Potrivit CURS, aceasta este urmată de fostul președinte, Traian Băsescu, și de Nicușor Dan.

„Mulțumesc tuturor pentru încredere! Am rezolvat multe într-un timp scurt și știu că mai sunt multe, multe de făcut. Îmi pun zilnic toată energia la dispoziție, pentru deblocarea problemelor orașului nostru. Un oraș european, încântător, dar în care, la 30 de ani de la Revoluție, se simte lipsa investițiilor și a bunei organizări de zeci de ani.



Știu că unora nu le vine să creadă, dar mi-am început real activitatea, după depunerea jurământului, constituirea echipei și câteva săptămâni de acomodare, acum 3 ani, nu acum 30 de ani!

Cu multă muncă, suflet, implicare mergem înainte! Doamne-ajută!”, a scris Firea pe Facebook, distribuind linkul de la Știri pe surse.

Potrivit CURS, aceasta este urmată de fostul președinte Traian Băsescu și de Nicușor Dan. Institutul de sondare CURS îi aparține fostului jurnalist Antena 3 Iosif Buble, care este căsătorit cu deputata PSD Diana Tușa.



29% dintre cei care au răspuns la sondajul realizat în perioada 23 ianuarie - 6 februarie au spus că îl creditetează cu încredere pe fostul primar al Capitalei pe Traian Băsescu, care a mai deținut aceasta funcție în periada 2000-2004.

Pe următoarele locuri se află Nicușor Dan (26%), Rareș Bogdan (23%), Vlad Voiculescu (22%), Victor Ponta (19%) și Violeta Alexandru (6%).